दम तोड़ रही कोसी के पुनर्जनन से जुड़े कार्यो को कितनी संजीदगी से किया गया, इसकी हकीकत अब सामने आएगी। इसके लिए जीवनदायिनी के जलागम क्षेत्रों का भौगोलिक सूचना विज्ञान तंत्र (जीआइएस) तैयार किया जा रहा। इस अत्याधुनिक तकनीक से यह पता लग सकेगा कि कोसी के रिचार्ज जोन पर वास्तव में कहां, कितने पौधे लगाए गए। कितने सूख चुके। वर्षाजल को भूमिगत भंडार तक पहुंचाने के लिए कितने चाल खाल बनाए गए। उनकी गुणवत्ता या खामियों पर से पर्दा उठाने में भी मदद मिलेगी।